โครงการพัฒนาศักยภาพกลุ่มสตรี
1.หลักการและเหตุผล
              อาศัยอำนาจหน้าที่ขององค์การบริหารส่วนตำบล ตามพระราชบัญญัติสภาตำบลและองค์การบริหารส่วนตำบล  พ.ศ.2537  ( และฉบับแก้ไขเพิ่มเติมถึงฉบับที่ 6  ปี  พ.ศ.2552 )  มาตรา 67 (6) ส่งเสริมการพัฒนาสตรี  เด็ก  เยาวชน  ผู้สูงอายุ  และผู้พิการ    ซึ่งองค์การบริหารส่วนตำบลถือว่าเป็นบทบาทหน้าที่หลักในการพัฒนาคุณภาพชีวิตของเด็ก เยาวชน และครอบครัวของประชาชนในตำบล  เพื่อนำไปสู่ความเข้มแข็งของครอบครัวและสังคม
              ในยุคที่สตรีมีบทบาทและหน้าที่ที่สำคัญมากขึ้นทั้งต่อครอบครัวและต่อสังคมเช่นปัจจุบัน ทำให้สตรีต้องปรับตัวเพื่อให้สอดคล้องเหมาะสมกับบทบาทหน้าที่และสภาวการณ์ต่าง ๆ รวมทั้งแสวงหาความรู้และแนวคิดใหม่ ๆ ให้กับตนเองเพื่อนำไปประยุกต์ใช้ เพื่อให้เกิดประโยชน์ต่อตนเองและสังคม สภาสตรีแห่งชาติฯ ในฐานะองค์กรที่ดำเนินงานด้านกิจกรรมสตรี ได้เล็งเห็นคุณประโยชน์ในการที่จะเสริมสร้างศักยภาพในการเรียนรู้และพัฒนาตนเองของสตรีให้ดียิ่งขึ้น
               องค์การบริหารส่วนตำบลป่าพะยอม จึงได้จัดทำโครงการพัฒนาศักยภาพกลุ่มสตรี   เพื่อพัฒนาผู้นำสตรีในตำบลป่าพะยอม เพื่อเสริมสร้างและพัฒนาวิสัยทัศน์ของผู้นำสตรีไทย ให้มีบุคลิกภาพที่โดดเด่น น่าเชื่อถือ สร้างการยอมรับ สร้างทัศนคติที่เอื้อต่องานบริการ ให้เกิดความคิดริเริ่มสร้างสรรค์ เป็นฐานพลังในการขับเคลื่อนกิจกรรมต่าง ๆ ในชุมชนให้ประสบความสำเร็จ เป็นแบบอย่างที่ดีในการแก้ไขปัญหาสังคม เพื่อนำไปสู่การพัฒนาประเทศ และมีส่วนร่วมในการพัฒนาและแก้ไขปัญหาในระดับท้องถิ่นอันเป็นรากฐานสำคัญของการพัฒนาประเทศต่อไป
   2.วัตถุประสงค์
1. เพื่อเสริมสร้างศักยภาพในการพัฒนาตนเองของสตรี ให้เป็นที่ยอมรับต่อสังคม
2. เพื่อส่งเสริมการจัดกิจกรรมที่แสดงศักยภาพของกลุ่มสตรี
3. เพื่อเสริมสร้างความรู้ ทักษะ และเพิ่มขีดความสามารถต่อการพัฒนาความเป็นผู้นำของสตรีในการที่จะบริหารจัดการองค์กรสตรีให้มีประสิทธิภาพ
4. เพื่อพัฒนาและสร้างความเชื่อมั่นให้ผู้นำสตรีมีความเข้มแข็ง เป็นฐานพลังในการขับเคลื่อนกิจกรรมต่าง ๆ เพื่อแก้ไขปัญหาให้กับชุมชนและสังคม ตามนโยบายของรัฐบาลให้บรรลุผลสำเร็จตามเป้าหมาย
5. เพื่อกระตุ้นให้ผู้นำสตรีมีความรู้ความสามารถ และเป็นต้นแบบในการพัฒนาตน เพื่อขยายผลแก่สตรีกลุ่มอื่น ๆ ต่อไป
3. กลุ่มเป้าหมาย
         ผู้นำสตรีและกรรมการสตรีระดับหมู่บ้าน  ตำบลป่าพะยอม   จำนวน 50 คน
4. สถานที่ดำเนินการ
       ห้องประชุมสภาองค์การบริหารส่วนตำบลป่าพะยอม

5. ระยะเวลาดำเนินการ

6. ขั้นตอนและวิธีดำเนินการ
         1.  เขียนโครงการ / เสนอโครงการ/ ขออนุมัติโครงการ
         2 . ติดต่อประสานงานผู้เข้าร่วมโครงการ ผู้ที่เกี่ยวข้องและกลุ่มเป้าหมาย
         3. จัดกิจกรรม 
-บรรยายความรู้ที่สามารถนำไปใช้ในชีวิตประจำวันและหน้าที่การงาน
-การจัดกิจกรรมกลุ่มเพื่อฝึกทักษะการจัดระบบความคิด
- แลกเปลี่ยนประสบการณ์และความคิดเห็น
-การพัฒนาศักยภาพสตรีในการทำงานจิตอาสา
-พัฒนาบุคลิกภาพและวัฒนธรรมไทยในสตรี
         4. สรุปผลการดำเนินงาน 
7 งบประมาณ

งบประมาณองค์การบริหารส่วนตำบลป่าพะยอม งบประมาณหมวดค่าตอบแทนใช้สอยและวัสดุ  ประเภทรายจ่ายเกี่ยวกับการรับรองและพิธีการ ตั้งไว้ 10,000.- บาท (หนึ่งหมื่นบาทถ้วน) มีรายละเอียดดังนี้
1. ค่าอาหารว่างและเครื่องดื่มผู้เข้ารับการอบรม  วิทยากรและคณะทำงาน จำนวน 50 คนๆ ละ 
       2มื้อๆละ 20 บาท 






 เป็นเงิน  2,000 บาท
2. ค่าอาหารกลางวันและเครื่องดื่มผู้เข้ารับการอบรม  วิทยากรและคณะทำงาน จำนวน 50 คนๆละ 
      1มื้อๆละ 60 บาท  






 เป็นเงิน  3,000 บาท
3. ค่าวิทยากร ชั่วโมงละ 600 บาท จำนวน 2 คน  คนๆละ  2  ชั่วโมง 30นาที   เป็นเงิน 3,000 บาท
4. ค่าล้างอัดรูป







 เป็นเงิน  500 บาท
5. ค่าจัดทำป้ายไวนิล






 เป็นเงิน  500 บาท
6. ค่าวัสดุอุปกรณ์ที่ใช้ในโครงการ




 เป็นเงิน 1,000 บาท
รวมเป็นเงิน  10,000  บาท (หนึ่งหมื่นบาทถ้วน)                                                                                                                                                                                           *** (ทุกรายการถัวเฉลี่ยจ่าย)***
  8. ผู้รับผิดชอบโครงการ


องค์การบริหารส่วนตำบลป่าพะยอม
  9. การประเมินผล
       1. จากแบบสอบถาม
       2. จากการสังเกต
       3. จากการประเมินในการจัดกิจกรรมกลุ่ม

 10.ผลที่คาดว่าจะได้รับ
       1. สตรีได้พัฒนาศักยภาพของตนเองได้ดียิ่งขึ้น
       2. สตรีได้รับการส่งเสริมให้สามารถแสดงออกซึ่งความสามารถและศักยภาพ สร้างความภาคภูมิใจให้กับตนเองครอบครัว และสังคม
      3. ผู้เข้าร่วมการกิจกรรมเกิดแนวคิด วิสัยทัศน์ และทัศนคติที่ดีในการพัฒนาตนเองให้สู่ภาวะการเป็นผู้นำที่ดี
      4. เกิดความสมานฉันท์และเสริมสร้างเครือข่ายความร่วมมือระหว่างสมาชิกสภาสตรีแห่งชาติฯ องค์กรสมาชิกและองค์กรสตรีต่าง ๆ ทั่วประเทศ
      5. องค์กรสตรีในทุกระดับมีความเข้มแข็ง พร้อมเป็นฐานในการผลักดันการขับเคลื่อนให้เกิดการพัฒนา และพร้อมช่วยเหลือสังคมในการแก้ไขปัญหาของสังคมในทุก ๆ ด้านและทุกระดับ
     6.กระตุ้นให้ผู้นำสตรีมีความรู้ความสามารถ และเป็นต้นแบบในการพัฒนาตน เพื่อขยายผลแก่สตรีกลุ่มอื่น ๆ ต่อไป
      7.เสริมสร้างความรู้ ทักษะ และเพิ่มขีดความสามารถต่อการพัฒนาความเป็นผู้นำของสตรีในการที่จะบริหารจัดการองค์กรสตรีให้มีประสิทธิภาพ
      8.พัฒนาและสร้างความเชื่อมั่นให้ผู้นำสตรีมีความเข้มแข็ง เป็นฐานพลังในการขับเคลื่อนกิจกรรมต่าง ๆ เพื่อแก้ไขปัญหาให้กับชุมชนและสังคม ตามนโยบายของรัฐบาลให้บรรลุผลสำเร็จตามเป้าหมาย
(ลงชื่อ)                                          ผู้เขียนโครงการ
                                                                  (นางสุภาพร   แซ่อั่ง)




              นักพัฒนาชุมชน
                     (ลงชื่อ)                                         ผู้เสนอโครงการ
                                                           (นาย บุญเลิศ      ไชยสวัสดิ์ )

                                                            หัวหน้าสำนักงานปลัด อบต.

    (ลงชื่อ)                                              ผู้เห็นชอบโครงการ
                                                                  (นายสนิท  คงแก้ว)

                                                      ปลัดองค์การบริหารส่วนตำบลป่าพะยอม
(ลงชื่อ)                                            ผู้อนุมัติโครงการ
                                                          (นางพนิดา         เกิดแก้ว  )
                                         รองนายกองค์การบริหารส่วนตำบล  รักษาราชการแทน




นายกองค์การบริหารส่วนตำบล
กำหนดการโครงการพัฒนาศักยภาพกลุ่มสตรี
วันที่  23  มีนาคม   2555
ณ ห้องประชุมองค์การบริหารส่วนตำบลป่าพะยอม
	เวลา
	เรื่อง
	วิทยากร

	08.30น.-09.00น.
	-  ลงทะเบียน

	

	09.00น.-09.30น.
	- พิธีเปิด
	-นางพนิดา เกิดแก้ว 
รองนายก อบต.ป่าพะยอม รักษาราชการแทนนายก อบต.ป่าพะยอม

	09.30น.-10.45น.
	- การดำเนินงานกรรมการสตรีพัฒนา(กพสต.)

	-นางชุติวรรณ ดวงขวัญ  ตำแหน่งพยาบาลวิชาชีพชำนาญการ โรงพยาบาลป่าพะยอม/ประธาน กพสต./กพสอ. (วิทยากร)

	10.45น.- 11.00น.
	- พักรับประทานอาหารว่าง

	

	11.00น.-12.00น.
	- การพัฒนาบุคลิกภาพและวัฒนธรรมไทยในสตรี

	--นางอภิญญา  สุวรรณ วิทยากรจากสำนักงานวัฒนธรรมจังหวัดพัทลุง(วิทยากร)

	12.00น.-13.00น.
	- พักรับประทานอาหารกลางวัน
	

	13.00น.-14.30น.
	- การพัฒนาบุคลิกภาพและวัฒนธรรมไทยในสตรี(ต่อ)

	- ดร.สส. นาที   รัชกิจประการ พบปะพูดคุยงานด้านสตรีกับกลุ่มสตรีตำบลป่าพะยอม
-นางอภิญญา  สุวรรณ วิทยากรจากสำนักงานวัฒนธรรมจังหวัดพัทลุง(วิทยากร)

	14.30น.-14.45น.
	- พักรับประทานอาหารว่าง

	

	14.45 น.-15.45น.
	-บทบาทหน้าที่ผู้นำสตรี กพสม.และกพสต. 

	- นางชุติวรรณ ดวงขวัญ  ตำแหน่งพยาบาลวิชาชีพชำนาญการ โรงพยาบาลป่าพะยอม/ประธานกพสต./กพสอ. (วิทยากร)

	15.45น.- 16.15น.
	- ทักษะการให้คำปรึกษากับสตรีในชุมชน
	- นางชุติวรรณ ดวงขวัญ  ตำแหน่งพยาบาลวิชาชีพชำนาญการ โรงพยาบาลป่าพะยอม/ประธานกพสต./กพสอ. (วิทยากร)

	16.15น.-16.30น.
	- ซักถามปัญหาทั่วไป/ปิดการอบรม

	- นางชุติวรรณ ดวงขวัญ  ตำแหน่งพยาบาลวิชาชีพชำนาญการ โรงพยาบาลป่าพะยอม/(วิทยากร)ประธานกพสต./กพสอ./ 
-นางอภิญญา  สุวรรณ วิทยากรจากสำนักงานวัฒนธรรมจังหวัดพัทลุง (วิทยากร)


